CELEX: 32022D0521
Language: fi
Date: 2022-03-28 00:00:00
Title: Euroopan parlamentin, neuvoston ja komission päätös (EU, Euratom) 2022/521, annettu 28 päivänä maaliskuuta 2022, Euroopan petostentorjuntaviraston (OLAF) valvontakomitean jäsenten nimittämisestä

1.4.2022   
               
               
                  FI
               
               
                  Euroopan unionin virallinen lehti
               
               
                  L 104/71
               
            
         EUROOPAN PARLAMENTIN, NEUVOSTON JA KOMISSION PÄÄTÖS (EU, Euratom) 2022/521,
         annettu 28 päivänä maaliskuuta 2022,
         Euroopan petostentorjuntaviraston (OLAF) valvontakomitean jäsenten nimittämisestä
         EUROOPAN PARLAMENTTI, NEUVOSTO JA EUROOPAN KOMISSIO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon Euroopan atomienergiayhteisön perustamissopimuksen,
         ottavat huomioon Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta annetun Euroopan parlamentin ja neuvoston asetuksen (EU, Euratom) N:o 883/2013 (1), sellaisena kuin se on muutettuna (2), ja erityisesti sen 15 artiklan 2 kohdan,
         sekä katsovat seuraavaa:
         
                     1)
                  
                  
                     Asetuksen (EU, Euratom) N:o 883/2013 15 artiklan 2 kohdassa säädetään, että Euroopan petostentorjuntaviraston (OLAF) valvontakomitean muodostavat viisi riippumatonta jäsentä, joilla on kokemusta viraston toimialaan liittyvästä johtavasta oikeudellisesta, tutkimuksiin liittyvästä tai vastaavasta tehtävästä. Euroopan parlamentti, neuvosto ja komissio nimittävät komitean jäsenet yhteisellä sopimuksella. Valvontakomitean jäsenten nimittämispäätökseen sisällytetään myös sellaisten mahdollisten ehdokkaiden varallaololuettelo, jotka voivat korvata valvontakomitean jäseniä heidän jäljellä olevaksi toimikaudekseen, jos yksi tai useampi jäsen eroaa, kuolee tai on muutoin pysyvästi estynyt hoitamasta tehtäväänsä.
                  
               
                     2)
                  
                  
                     Asetuksen (EU, Euratom) N:o 883/2013 15 artiklan 3 kohdan mukaan valvontakomitean jäsenten toimikausi on viisi vuotta, eikä se ole uusittavissa. Valvontakomitean asiantuntemuksen säilyttämiseksi korvataan vuoron perään kaksi ja kolme jäsentä.
                  
               
                     3)
                  
                  
                     Asetuksen (EU, Euratom) N:o 883/2013 15 artiklan 6 kohdan mukaan valvontakomitean jäsenet saavat asiassa sovellettavien komission sääntöjen mukaisesti päivärahan, ja heille korvataan heidän tehtävänsä suorittamisesta aiheutuneet kustannukset.
                  
               
                     4)
                  
                  
                     Asetuksen (EU, Euratom) N:o 883/2013 15 artiklan 7 kohdan mukaan valvontakomitean jäsenet eivät tehtäväänsä suorittaessaan pyydä eivätkä ota ohjeita miltään hallitukselta, toimielimeltä, elimeltä, virastolta tai laitokselta.
                  
               
                     5)
                  
                  
                     Asetuksen (EU, Euratom) N:o 883/2013 10 artiklan 5 kohdan kolmannen alakohdan mukaan valvontakomitean jäsenten hoitaessa tehtäviään heitä sitoo salassapitovelvollisuus, ja heidän on noudatettava tätä velvollisuutta myös toimikautensa päätyttyä.
                  
               
                     6)
                  
                  
                     Euroopan petostentorjuntaviraston (OLAF) valvontakomitean jäsenten nimittämisestä 13 päivänä heinäkuuta 2016 annetun Euroopan parlamentin, neuvoston ja komission päätöksen (EU, Euratom) 2016/1201 1 artiklan mukaisesti valvontakomitean kahden jäsenen, Grażyna Stronikowskan ja Rafael Muñoz López-Carmonan, toimikausi päättyi 12 päivänä heinäkuuta 2021 ja kolmen jäsenen, Jan Mulderin, Maria Helena Pereira Loureiro Correia Fazendan ja Dobrinka Mihaylovan, toimikausi päättyi 22 päivänä tammikuuta 2022. Nämä jäsenet jatkavat asetuksen (EU, Euratom) N:o 883/2013 15 artiklan 4 kohdan mukaisesti tehtävässään toimikautensa päättymisen jälkeen, kunnes valvontakomitean uusien jäsenten nimitysmenettely on saatu päätökseen. Näiden viiden jäsenen tilalle olisi näin ollen nimitettävä uudet jäsenet niin, että heidät korvataan vuoron perään asetuksen (EU, Euratom) N:o 883/2013 15 artiklan 3 kohdan mukaisesti. Ne kaksi henkilöä, joiden toimikausi alkaa välittömästi, sekä ne kolme henkilöä, joiden toimikausi alkaa 23 päivänä syyskuuta 2022, on valittu arpomalla.
                  
               
                     7)
                  
                  
                     Valintamenettelyn päätyttyä Euroopan parlamentti, neuvosto ja komissio ovat vakuuttuneita siitä, että valvontakomitean jäseniksi nimitettävät henkilöt sekä mahdollisten ehdokkaiden varallaololuetteloon kirjatut henkilöt täyttävät asetuksen (EU, Euratom) N:o 883/2013 15 artiklan 2 kohdassa säädetyt vaatimukset riippumattomuudesta ja kokemuksesta, joka on saatu OLAFin toimialaan liittyvästä johtavasta oikeudellisesta, tutkimuksiin liittyvästä tai vastaavasta tehtävästä. Varallaololuettelossa olevat henkilöt luetellaan valintamenettelyn mukaisessa paremmuusjärjestyksessä,
                  
               OVAT PÄÄTTÄNEET SEURAAVAA:
         
            1 artikla
            
               1.   Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi tämän päätöksen voimaantulopäivästä korvaamaan jäsenet, joiden toimikausi päättyi heinäkuussa 2021:
               
                           —
                        
                        
                           Dusan STERLE,
                        
                     
                           —
                        
                        
                           Carsten ZATSCHLER.
                        
                     
            
               2.   Nimitetään seuraavat henkilöt Euroopan petostentorjuntaviraston (OLAF) valvontakomitean jäseniksi 23 päivästä syyskuuta 2022 korvaamaan jäsenet, joiden toimikausi päättyi tammikuussa 2022:
               
                           —
                        
                        
                           Teresa ANJINHO,
                        
                     
                           —
                        
                        
                           Marita SALGRAVE,
                        
                     
                           —
                        
                        
                           Angelo Maria QUAGLINI.
                        
                     
            
               3.   Jos joku edellä mainituista henkilöistä eroaa valvontakomiteasta, kuolee tai on muutoin pysyvästi estynyt hoitamasta tehtäväänsä, hänet korvaa välittömästi jäljellä olevaksi toimikaudeksi seuraavassa luettelossa ensimmäisenä oleva henkilö, joka ei ole vielä korvannut valvontakomitean jäsentä:
               
                           —
                        
                        
                           Thierry CRETIN,
                        
                     
                           —
                        
                        
                           Ilias KONSTANTAKOPOULOS,
                        
                     
                           —
                        
                        
                           Maria STYLIANIDI,
                        
                     
                           —
                        
                        
                           Andrei Atila Luca CHENDI,
                        
                     
                           —
                        
                        
                           Sophie DE WAEL,
                        
                     
                           —
                        
                        
                           Igors LUDBORŽS,
                        
                     
                           —
                        
                        
                           Gabriella NAGY,
                        
                     
                           —
                        
                        
                           Joaquin SILGUERO ESTAGNAN.
                        
                     
         
         
            2 artikla
            Valvontakomitean jäsenet eivät saa käsitellä sellaista asiaa, jossa heillä on suoraan tai välillisesti heidän riippumattomuutensa mahdollisesti vaarantava henkilökohtainen, erityisesti perheeseen liittyvä tai taloudellinen, etu.
         
         
            3 artikla
            Komissio vahvistaa asiassa sovellettavien sääntöjensä mukaisesti määrän, joka korvataan valvontakomitean jäsenille heidän tehtävänsä suorittamisesta aiheutuneista kustannuksista, päivärahan kultakin päivältä, jona he ovat hoitaneet tehtäväänsä, sekä korvaus- ja maksumenettelyn.
         
         
            4 artikla
            Komissio ilmoittaa edellä mainituille henkilöille tästä päätöksestä ja ilmoittaa välittömästi jokaiselle henkilölle, joka korvaa valvontakomitean jäsenen 1 artiklan 3 kohdan nojalla.
         
         
            5 artikla
            Tämä päätös tulee voimaan 28 päivänä maaliskuuta 2022.
         
         
            Tehty Brysselissä 28 päivänä maaliskuuta 2022.
            
               
                  Euroopan parlamentin puolesta
               
               
                  Puhemies
               
               Roberta METSOLA
            
            
               
                  Neuvoston puolesta
               
               
                  Puheenjohtaja
               
               Bruno LE MAIRE
            
            
               
                  Komission puolesta
               
               
                  Komission jäsen
               
               Johannes HAHN
            
         
         
            (1)  EUVL L 248, 18.9.2013, s. 1.
         
            (2)  Euroopan parlamentin ja neuvoston asetus (EU, Euratom) 2020/2223, annettu 23 päivänä joulukuuta 2020, asetuksen (EU, Euratom) N:o 883/2013 muuttamisesta Euroopan syyttäjänviraston kanssa tehtävän yhteistyön ja Euroopan petostentorjuntaviraston tutkimusten vaikuttavuuden osalta (EUVL L 437, 28.12.2020, s. 49).